21/01/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre delegación de atribucións do presidente en deputado membro da Xunta de Goberno

Don VALENTÍN GONZÁLEZ FORMOSO, Presidente da Deputación Provincial da Coruña, Visto que os artigos 34.2 e 35.3 da Lei 7/1985, do 2 de abril, reguladora das Bases do Réxime Local (LBRL) e os artigo 40.3, 41 e 42 do Regulamento Orgánico da Deputación Provincial da Coruña (RODC), concordantes cos artigos 63.3, 64 e 65 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro (ROF), prevén que o Presidente poida delegar determinadas atribucións nos deputados membros da Xunta de Goberno, mentres que o artigo 88 RODC, concordante co artigo 116 ROF, determina que a competencia delegada pode revogarse en calquera momento, 1º Deixar sen efecto a delegación xenérica na área de Deporte e Mocidade feita a prol de don Pedro Elias Charris El Ghalbzouri en Resolución da Presidencia núm.15671, do 27 de xullo de 2015, modificada por Resolución da Presidencia 16642, do 30 de xullo de 2015.2º Conferir a seguinte delegación xenérica a prol do deputado e membro da Xunta de Goberno que se indica para a dirección e xestión da área de goberno provincial que a seguir se relaciona: Deputado de Deporte e Mocidade: Don Gonzalo Santiago Turk Cobisa Esta delegación queda acumulada temporalmente á delegación de Economía, Facenda, Contas, Persoal e Réxime Interior, da que tamén é titular don Gonzalo Santiago Turk Cobisa. A delegación xenérica que se outorga comprende, no ámbito da área asignada, a dirección, inspección e impulso de obras e servizos, así como a execución das disposición de carácter xeral e dos actos e acordos dos órganos de goberno, coidando da súa publicación e podendo recabar para tales tarefas os asesoramentos técnicos necesarios. Atribúese ao deputado delegado a facultade de asinar os protocolos e convenios relativos ás materias delegadas. A delegación inclúe o recoñecemento ao deputado delegado de amplas faculta­des de proposta en materias tales como: - consignación dos créditos necesarios para a súa xestión no proxecto de orzamento provincial ou nas modificacións de crédito cuxa aprobación corresponda ao Pleno ou ao Presidente; - proxectos de obras e prescricións técnicas dos servizos previstos no orzamento e asignados á súa área; gasto e facturas que deba aprobar o órgano competente, previos os informes preceptivos; - bases de convocatoria das subvencións previstas no orzamento provincial cuxa xestión lle estea encomendada; - organización e xestión do persoal adscrito ás áreas asignadas; - nomeamento e cesamento do persoal eventual adscrito á área asignada; - textos de ordenanzas e regulamentos aplicables directamente na súa área. O deputado delegado participará, sempre que sexa posible, nos organismos de coordinación e xestión administrativa, comisións de seguimento ou outros, en canto afecte ás áreas que pola presente resolución se lle asignan. Esta delegación surtirá efecto a partir do día da sinatura desta Resolución e rexerase espe­cificamente polos artigos 86 a 90 RODC no que se refire á súa aceptación, revogación, modi­ficación, facultades do órgano delegante, prohibición de subdelegación e prazo, sen prexuízo da aplicación supletoria da normativa xeral sobre réxime local e procedemento administrativo. O Presidente da Deputación resérvase expresamente a facultade de resolver mediante actos administrativos que afecten a terceiros e solventará sen máis trámite os conflitos e as dúbidas que da aplicación dos actos delegados poidan xurdir. Esta resolución será notificada ao deputado delegado para a súa aceptación, será publicada no Boletín Oficial da Provincia e na sede electrónica da Deputación e da mesma darase conta ao Pleno na primeira sesión que celebre. A Coruña, 16 de xaneiro de 2019 O presidente O secretario xeral Valentín González Formoso José Luis Almau Supervía